চলতি মাসের ২৬ তারিখ মুক্তি পাচ্ছে ‘মাস্টার ব্লাস্টার’কে নিয়ে সিনেমা ‘সচিন আ বিলিয়ন ড্রিমস’। তার আগে রাজধানীতে সেনাবাহিনীর অফিসারদের ছবি দেখানোর বিশেষ ব্যবস্থাও করেন স্বয়ং সচিন। শনিবার ইন্ডিয়ান এয়ারফোর্স অডিটোরিয়ামে এই ছবি দেখানো হয়। ‘মাস্টার ব্লাস্টার’-এর সঙ্গে ছিলেন স্ত্রী অঞ্জলিও। 
ছবিটি দেখতে অডিটোরিয়ামে হাজির ছিলেন এয়ার চিফ মার্শাল বিএস ধানোয়া। ছিলেন বায়ুসেনা, ভারতীয় সেনা ও নৌ সেনার আধিকারিক ও তাঁদের পরিবারের সদস্যরা। সিনেমা শেষ হওয়ার পরে সবাই উঠে দাঁড়িয়ে হাততালি দিতে শুরু করে দেন। সেই সঙ্গে বহু পরিচিত ‘স-চি-ন, স-চি-ন’ ধ্বনিতে ফেটে পড়ে প্রেক্ষাগৃহ। পরে জানা যায়, যে দিন ছবিটি মুক্তি পাচ্ছে, ১৯৯৯ সালের সেই দিনে কার্গিলে এয়ার অপারেশন শুরু হয়েছিল। এয়ার চিফ মার্শাল ধানোয়া বলেন, ‘ওল্ড ট্র্যাফোর্ডে যেদিন বিশ্বকাপের ম্যাচে পাকিস্তানকে হারিয়েছিল ভারত, সেদিন আমি শ্রীনগরে ছিলাম।’ 
আরও পড়ুন— 
এই সচিনকে অনেকেই চেনেন না। অপরিচিত ভক্তকেও যথার্থ সম্মান দেন
ধোনি, সচিনকে ছাপিয়ে গেলেন সৌরভ, পেলেন বিরল সম্মান
সচিন অবশ্য আগেই স্থির করেছিলেন, এই ছবি প্রথম দেখানো হবে আর্মিকেই। ‘মাস্টার ব্লাস্টার’ আরও বলেন, ‘আপনারাই আসল হিরো।’ 
ফেসবুক থেকে প্রাপ্ত ভিডিও—